Ο Ειδικός Λογαριασμός Αξιοποίησης Κονδυλίων Έρευνας του Πανεπιστημίου Δυτικής Αττικής (εφεξής ΕΛΚΕ ΠΑΔΑ) ανακοινώνει ότι θέτει σε ανοικτή δημόσια Διαβούλευση το τεύχος διακήρυξης διαγωνισμού με τίτλο **«Νέα Προηγμένη Υπηρεσία Ανακάλυψης Επιστημονικού Περιεχομένου Ακαδημαϊκών Βιβλιοθηκών από πολλαπλές πηγές»,** στο πλαίσιο του Υποέργου 2 (Κωδικός ΕΛΚΕ 81210), της Πράξης «ΔΡΑΣΕΙΣ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ «Επέκταση και Εμπλουτισμός με νέες Υπηρεσίες της Κεντρικής Υποδομής για την παροχή Ολοκληρωμένου Περιβάλλοντος Βιβλιοθήκης ως Υπηρεσίας – (ILSaS+)» ΠΑΝΕΠΙΣΤΗΜΙΟ ΔΥΤΙΚΗΣ ΑΤΤΙΚΗΣ» [Κωδικός ΟΠΣ 5136072 - Επιχειρησιακό Πρόγραμμα «Μεταρρύθμιση Δημόσιου Τομέα 2014-2020»]

α) Η Δημόσια Διαβούλευση έχει χαρακτήρα μη δεσμευτικής συμμετοχής των οικονομικών φορέων και έχει ως σκοπό τη συλλογή εποικοδομητικών παρατηρήσεων και σχολίων.

β) Η διάρκεια της Δημόσιας Διαβούλευσης ορίζεται σε είκοσι (20) ήμερες με ημερομηνία έναρξης την ημερομηνία ανάρτησής της.

γ) Η παρούσα ανακοίνωση έχει αναρτηθεί στον ιστότοπο του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) (<http://www.eprocurement.gov.gr>) στο σύνδεσμο «Διαβουλεύσεις» **με ΜΟΝΑΔΙΚΟ ΚΩΔΙΚΟ 2024DIAB27770** - <https://cerpp.eprocurement.gov.gr/deliberation/#/deliberation/public/view/27770>, καθώς και στην ιστοσελίδα του ΕΛΚΕ ΠΑΔΑ (<https://elke.uniwa.gr/>). Η καταχώρηση παρατηρήσεων/σχολίων πραγματοποιείται απευθείας μέσω της ηλεκτρονικής φόρμας του ΕΣΗΔΗΣ, με τη συμπλήρωση των πεδίων κάτωθι του τίτλου «Καταχώρηση σχολίου». Τα καταχωρημένα σχόλια/παρατηρήσεις αναρτώνται αυτούσια στην ηλεκτρονική φόρμα του ΕΣΗΔΗΣ ως σχόλια της ανακοίνωσης διενέργειας της Δημόσιας Διαβούλευσης. Η ΕΛΚΕ ΠΑΔΑ δεν έχει υποχρέωση να λάβει υπόψη της σχόλια ή παρατηρήσεις που υποβάλλονται με άλλο τρόπο.

δ) Όλες οι προτάσεις-παρατηρήσεις που υποβάλλονται στο πλαίσιο της διαδικασίας της Δημόσιας Διαβούλευσης, θα αξιολογηθούν από τα αρμόδια όργανα του ΕΛΚΕ ΠΑΔΑ κατά την οριστικοποίηση του τεύχους Διακήρυξης Διαγωνισμού, με γνώμονα τη βέλτιστη ικανοποίηση των τεχνικών απαιτήσεων/προδιαγραφών που έχουν τεθεί, αλλά και την εξασφάλιση της μεγαλύτερης δυνατής ευρύτητας συμμετοχής και του υγιούς ανταγωνισμού.

Παρακαλείσθε για την ανταπόκριση και συμμετοχή σας στη διαδικασία Δημόσιας Διαβούλευσης.

Ο Επιστημονικά Υπεύθυνος του Έργου

**Δημήτριος Κουής**

Αναπληρωτής Καθηγητής

Τμήμα Αρχειονομίας Βιβλιοθηκονομίας και Συστημάτων Πληροφόρησης

Πανεπιστήμιο Δυτικής Αττικής